
Samtykkeskjema til utøver under 18 år m/foresatt(e)
Paraprosjekt Hordaland Friidrettskrets

Vi (utøver m/foresatt(e)) samtykker til:

	Fotografering av mitt barn


Publisering av bilder/videoer av mitt barn i klubbens/kretsens sosiale medier eller på web-sider

Vi (utøver m/foresatt(e)) ønsker å motta/delta på følgende:

	Digital spørreundersøkelse i regi av HFIK


	Intervju/samtale i regi av HFIK


	Ressursgruppemøte

Du kan når som helst trekke tilbake samtykker som er gitt i dette skjemaet ved å kontakte prosjektleder, Amalie Gjeraker (kontaktinformasjon nederst i dokumentet)
Detaljert forklaring for hva de ulike punktene/aktivitetene innebærer finner dere på neste side. 

Kontaktinformasjonen deres:

Fullt navn utøver: ___________________ 		Alder på utøver: ______________

Fullt navn foresatt(e): _________________________________________________________

Telefonnummer foresatt(e): ____________________________________________________

E-postadresse foresatt(e): _____________________________________________________

Dato: ___________________  		Signatur foresatt: _____________________

Detaljert forklaring for samtykkepunkter:

Fotografering:
Ved å samtykke til fotografering, godtar dere at det kan tas bilder og/eller videoer der utøver kan gjenkjennes ved aktiviteter, samlinger, treninger eller arrangementer i forbindelse med paraprosjektet (august 2026 til august 2029). 
Bilder/videoer kan brukes internt i prosjektet til eksempelvis dokumentasjon, evaluering, rapportering og videreutvikling av arbeidet og tilbudene. Fotografering betyr ikke at bilder og videoer publiseres offentlig uten eget samtykke for dette.  

Publisering av bilder/videoer i klubbens/kretsens sosiale medier eller på web-sider:
Ved å samtykke til publisering, godtar dere at bilder og/eller videoer der utøver kan gjenkjennes kan brukes i klubbens og/eller kretsens kommunikasjonskanaler. Dette kan eksempelvis være på nettsider, Facebook, Instagram, nyhetsbrev eller i presentasjoner om prosjektet. 
Formålet er å synliggjøre prosjektet, dele aktivitet og bidra til å inspirere flere, samt øke rekruttering og inkludering i friidretten for målgruppen. Bilder og videoer skal brukes på en respektfull måte.  

Digital spørreundersøkelse:
Ved å krysse av for digital spørreundersøkelse, godtar dere å kunne motta en spørreundersøkelse som har som mål å innhente dine erfaringer om prosjektet. Spørsmålene kan handle om deltakelse, tilrettelegging, trivsel, mestring, informasjon og opplevelsen av å være med å trene i ordinære friidrettsmiljøer. Svarene brukes til evaluering, læring, videreutvikling og rapportering i prosjektet. Resultatene behandles slik at enkeltpersoner ikke skal kunne gjenkjennes i rapporter eller annen offentlig formidling. Tidsestimat 10-15 minutter.

Intervju/samtale:
Ved å krysse av for intervju/samtale, godtar dere å kunne bli kontaktet for en samtale om deres erfaringer med friidretten spesielt i prosjektperioden. Samtalen kan handle om hva som fungerte godt, hva som kunne vært gjort annerledes og hvordan en parasatsning fremover kan legge bedre til rette for utøverne. Det er helt frivillig å delta, og dere kan selv velge hvilke spørsmål dere ønsker å svare på. Erfaringene deres er verdifulle og brukes til læring, evaluering og videreutvikling både underveis og etter prosjektperioden. Tidsestimat 20-45 minutter. Avtales på et tidspunkt som passer dere. Her kan både utøver og foresatt(e) delta, eller bare foresatt(e).

Ressursgruppe:
Ved å krysse av for deltakelse i ressursgruppe, formidler dere at dere er interessert i å bidra inn i prosjektets ressursgruppe. Denne gruppen vil bestå av representanter fra prosjektledelsen, klubbene og samarbeidspartnere, samt også utøvere og foresatte dersom ønskelig. Hensikten med ressursgruppen er å dele erfaringer, innspill og råd underveis i prosjektet og sikre at prosjektet utvikles i tråd med behovene til dem som prosjektet retter seg mot, altså utøverne. Prosjektgruppen planlegger å ha faste møter tre ganger i året, enten digitalt eller fysisk. Krysser dere av for denne, betyr det ikke at dere forplikter dere til å delta fast eller på et visst antall møter, men at dere kan kontaktes ved behov. Dersom dere ønsker å delta på alle ressursgruppens møter er dere selvfølgelig velkommen til det. Her kan også både utøver og foresatt(e) delta, eller bare foresatt(e).
Skulle dere ha noe spørsmål utover dette, er dere velkommen til å kontakte prosjektleder:
Amalie Gjeraker
Tlf: 95 40 02 60
E-post: amalie.gjeraker@friidrett.no

